CELEX: 22008D0034
Language: mt
Date: 2008-03-14 00:00:00
Title: Deċiżjoni tal-Kumitat Konġunt taż-ŻEE Nru 34/2008 ta' l- 14 ta' Marzu 2008 li temenda l-Anness XX (l-Ambjent) tal-Ftehim ŻEE

10.7.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 182/32
               
            DEĊIŻJONI TAL-KUMITAT KONĠUNT TAŻ-ŻEE
      Nru 34/2008
      ta' l-14 ta' Marzu 2008
      li temenda l-Anness XX (l-Ambjent) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 15/2008 ta' l-1 ta' Frar 2008 (1).
               
            
                  (2)
               
               
                  Id-Deċiżjoni tal-Kummissjoni 2005/381/KE ta' l-4 ta' Mejju 2005 li tistabbilixxi kwestjonarju għar-rappurtaġġ dwar kif għandha tiġi applikata d-Direttiva 2003/87/KE tal-Parlament Ewropew u tal-Kunsill li tistabbilixxi skema għall-iskambju ta' kwoti ta' l-emissjonijiet ta' gassijiet b'effett ta' serra fil-Komunità u li temenda d-Direttiva tal-Kunsill 96/61/KE (2) għandha tiġi inkorporata mal-Ftehim.
               
            
                  (3)
               
               
                  Id-Deċiżjoni tal-Kummissjoni 2006/803/KE tat-23 ta' Novembru 2006 li temenda d-Deċiżjoni 2005/381/KE li tistabbilixxi kwestjonarju għar-rappurtaġġ dwar kif għandha tiġi japplikata d-Direttiva 2003/87/KE tal-Parlament Ewropew u tal-Kunsill li tistabbilixxi skema għall-iskambju ta' kwoti ta' l-emissjonijiet ta' gassijiet b'effett ta' serra fil- Komunità u li temenda d-Direttiva tal-Kunsill 96/61/KE (3) għandha tiġi inkorporata mal-Ftehim.
               
            IDDEĊIEDA KIF ĠEJ:
      Artikolu 1
      L-Anness XX tal-Ftehim għandu jkun emendat kif ġej:
      
                  1)
               
               
                  Dan li ġej għandu jiżdied fil-punt 1f (id-Direttiva tal-Kunsill 96/61/KE):
                  
                              “—
                           
                           
                              
                                 32005 D 0381: id-Deċiżjoni tal-Kummissjoni 2005/381/KE ta' l-4 ta' Mejju 2005 (ĠU L 126, 19.5.2005, p. 43), kif emendata bi
                              
                                          —
                                       
                                       
                                          
                                             32006 D 0803: id-Deċiżjoni tal-Kummissjoni 2006/803/KE tat-23 ta' Novembru 2006 (ĠU L 329, 25.11.2006, p. 38).”
                                       
                                    
                        
            
                  2)
               
               
                  Il-punt li ġej għandu jiddaħħal wara l-punt 21ao (id-Deċiżjoni tal-Kummissjoni 2006/780/KE):
                  
                              “21ap.
                           
                           
                              
                                 32005 D 0381: id-Deċiżjoni tal-Kummissjoni 2005/381/KE ta' l-4 ta' Mejju 2005 li tistabbilixxi kwestjonarju għar-rappurtaġġ dwar kif għandha tiġi applikata d-Direttiva 2003/87/KE tal-Parlament Ewropew u tal-Kunsill li tistabbilixxi skema għall-iskambju ta' kwoti ta' l-emissjonijiet ta' gassijiet b'effett ta' serra fil-Komunità u li temenda d-Direttiva tal-Kunsill 96/61/KE (ĠU L 126, 19.5.2005, p 43), kif emendata bi:
                              
                                          —
                                       
                                       
                                          
                                             32006 D 0803: id-Deċiżjoni tal-Kummissjoni 2006/803/KE tat-23 ta' Novembru 2006 (ĠU L 329, 25.11.2006, p. 38).
                                       
                                    Id-dispożizzjonijiet tad-Direttiva għandhom, għall-finijiet ta' dan il-Ftehim, jinqraw bl-addattament li ġej:
                              L-Artikolu 2 għandu jaqra kif ġej:
                              ‘Ir-rapporti ta' l-Istati ta' l-EFTA, safejn jikkonċerna Stat ta' l-EFTA, għandhom jiġu sottomessi lill-Awtorità ta' Sorveljanza ta' l-EFTA sat-30 ta' Ġunju kull sena u għandhom ikopru s-sena kalendarja ta' qabel mill-1 ta' Jannar sal-31 ta' Diċembru. L-ewwel rapport, li jkopri s-sena kalendarja 2008 għandu jasal sat-30 ta' Ġunju 2009.’”
                           
                        
            Artikolu 2
      It-testi tad-Deċiżjonijiet 2005/381/KE u 2006/803/KE fil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-15 ta' Marzu 2008, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni ŻEE tal-Ġurnal Uffiċjali ta' l-Unjoni Ewropea u fis-Suppliment ŻEE tiegħu.
      
         Magħmul fi Brussell, 14 ta' Marzu 2008.
         
            
               Għall-Kumitat Konġunt ŻEE
            
            
               Il-President
            
            Alan SEATTER
         
      
      
         (1)  ĠU L 154, 12.6.2008, p. 30.
      
         (2)  ĠU L 126, 19.5.2005, p. 43.
      
         (3)  ĠU L 329, 25.11.2006, p. 38.
      
         (*)  Ebda obbligi kostituzzjonali m'huma indikati.